Erato (dcéra Danaa)

Erato alebo Erató (Erato/iný prepis: Erató) je v gréckej mytológii dcéra líbyjského kráľa Danaa a jeho manželky Polyxo.Apollodoros, Bibliotheca, 2,1,5.

Erato bola jedna z päťdesiatich dcér líbyjského kráľa Danaa, o ktoré sa uchádzalo päťdesiat synov jej strýka Aigypta, ktorý vládol v susednom Egypte. Danaos však so svadbou nesúhlasil a preto mu Aigyptos vypovedal vojnu a v boji ho porazil. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.

Erato za manžela vybrali Bromia, syna Aigypta a jeho manželky Kaliadny. Keď sa potom chystala hromadná svadba, Danaos dcéram prikázal, aby svojich manželov počas svadobnej noci zavraždili. Okrem Hyperméstry, Erato a aj ostatné jej sestry príkaz otca splnili a bohovia ich poí smrti za tento hrozný skutok odsúdili na večný trest nosiť v podsvetí do deravého suda vodu.

 Referencie a bibliografia 

Kategória:Postavy gréckej mytológie